Kanarifuru

Kanarifuru (Pinus canariensis) er en furuart. Den tilhører underseksjonen Pinaster som hovedsakelig er utbredt i middelhavslandene. Kanarifurua vokser vilt på Kanariøyene i Atlanterhavet utenfor kysten av Afrika. Arten ble oppdaget og beskrevet av den norske botanikeren Christen Smith.

Arten blir 30–45 meter høy, og tåler temperaturer ned til −10 °C. Den er den største furuarten i den gamle verden og kan i sjeldne tilfeller bli inntil 60 meter høy med en stammediameter på 2,65 meter. Nålene kan bli 15–30 cm lange, sitter tre sammen og er grønne eller gulgrønne.

Kanarifuru er offisielt natursymbol for La Palma sammen med alpekråke.

 Galleri 

 Referanser 

 Kilder 





 Eksterne lenker 


Kategori:Furuslekten
Kategori:Kanariøyenes endemiske flora